L’Ecoparc de l’Emtre no falta a la seua visita a Burjassot en el mes d’agost
2025-07-24

Un dels Ecoparcs mòbils de l’Emtre estarà a Burjassot, de nou, el mes d’agost. Concretament ho farà del dijous 29 al dissabte 31 en el seu emplaçament habitual, l’aparcament de Les Palmeres, pròxim al Mercat Municipal l’Almara.

Les i els veïns de Burjassot podran portar els residus per als quals no existix un contenidor específic en el municipi, com ara bateries, mòbils, oli de motor, xicotets electrodomèstics o cartutxos d’impressora, entre altres, de 10.00 a 14.00 hores i de 16.00 a 19.00 hores el dijous i el divendres i de 10.00 a 14.00 hores el dissabte 31 d’agost.

Els Ecoparcs mòbils de l’Emtre són instal·lacions de recollida selectiva de residus que tenen la finalitat d’acostar-se a la ciutadania per a facilitar-li, en tot el possible, el reciclatge correcte dels residus que es generen en les llars. Estes instal·lacions arriben al municipi gràcies al treball de la Regidoria de Medi Ambient, dirigida per Estefanía Ballesteros, de mans de l’Oficina de Sostenibilitat Local.

El mes de setembre l’Ecoparc tornarà a visitar el municipi del dia 16 al dia 18.